stanford-oval/wikipedia huggingface dataset:
Child’s Play
Juoni

Elokuva kertoo sarjamurhaajasta nimeltä Charles Lee Ray. Ray pakenee poliiseja paikalliseen lelukauppaan ja käyttää hyödykseen oppimiansa voodoo-taikoja ja siirtää henkensä ”Kiva Kaveri” -nukkeen, ja Charles Lee Ray todetaan kuolleeksi. Andy Barclay saa äidiltään syntymäpäivälahjaksi sattumalta juuri sellaisen nuken ja pian omituinen murhasarja käynnistyy, Andyn ollessa aina paikalla kun tapahtuu. Kukaan ei kuuntele Andya, kun hän väittää "Chucky" -nimisen nuken olevan syypää tapahtumiin ja Andy aiotaan huostaanottaa Andyn äidiltä, Karenilta. Lopulta Karenin epäluulo nuken viattomuudesta alkaa herätä ja nukke paljastuukin ilmieläväksi, uuden kehon hankkineeksi Charles Lee Rayksi. Rayn suunnitelmana on seuraavaksi siirtää sielunsa Andyyn ennen kuin jää lopullisesti jumiin nuken kehoon samalla kun Karen ja Rayn tappanut poliisi Mike Norris aloittavat taistelun nuken pysäyttämiseksi ja Andyn sielun pelastamiseksi.
Näyttelijät

| 0 | 1 | 2 |
| --- | --- | --- |
|  Brad Dourif  | … |  Charles Lee Ray/Chucky   |
|  Alex Vincent  | … |  Andy Barclay   |
|  Catherine Hicks  | … |  Karen Barclay   |
|  Chris Sarandon  | … |  Mike Norris   |
Kohtelu Suomessa

Valtion elokuvatarkastamo asetti elokuvalle ennakkotarkastuksessa 7.4.1989 ikärajan KK (Kokonaan kielletty), joten elokuvaa ei ollut laillista Suomessa levittää eikä esittää.. Elokuva vapautui sensuurista vasta vuonna 1.1.2001 kuvaohjelmien tarkastusta koskevan lakimuutoksen yhteydessä.
Cape Passeron taistelu (1718)

Cape Passeron taistelu oli Sir George Byngin johtaman Britannian kuninkaallisen laivaston sekä Antonio de Gaztañetan ja Fernando Chacón johtaman Espanjan laivaston välinen taistelu 11. elokuuta 1718 lähellä Passeron niemeä Sisilian rannikolla. Taistelu käytiin neljä kuukautta ennen virallista sodan julistusta.
Tausta

Jännitteet Espanjan ja Britannian olivat korkealla. Kvadruppeliallianssiin, johon kuului 2. elokuuta 1718 Pyhä Saksalaisroomalainen keisarikunta, Ranskan kuningaskunta, Iso-Britannia ja Alankomaiden seitsemän yhdistynyttä tasavaltaa, vaati Espanjaa vetämään joukkonsa  Sisiliasta ja Sardiniasta. Kuninkaallinen laivasto oli laskenut lähellä Messinaa maihin pienen itävaltalaisen armeijan, joka aloitti espanjalaisten hallinnoiman Messinan piirityksen.
Taistelu

Espanjan laivastoon kuului yksitoista linjalaivaa, joissa kussakin oli yli 50 tykkiä. Lisäksi laivastossa oli kymmenen fregattia, neljä mörssärialusta, kaksi polttolaivaa ja seitsemän kaljuunaa. Loput alukset olivat kauppalaivoja, jotka kuljettivat elintarvikkeita ja muita varusteita.
Laivasto eteni hajallaan, kun havaittiin brittilaivasto. Laivastolla ei ollut tietoa kvadruppeliallianssin uhkavaatimuksesta. Brittilaivaston lähestyessä taistelumuodostelmassa espanjalaiset jakautuivat kahteen osaan. Pienempi osa kauppalaivojen kanssa jatkoi matkaansa kohti rannikkoa ja suurempi valmistautui kohtaamaan lähestyvät britit. George Waltonin HMS Canterbury erkani yhdessä HMS Argyllin, HMS Burfordin ja neljän muun aluksen kanssa ajamaan takaa kauppalaivoja. Britit valtasivat pääosan pienemmästä osastosta, jonka alukset makasivat myöhemmin ankkurissa Menorcalla.
Seuraukset

Ranska, Iso-Britannia ja Itävalta julistivat sodan Espanjalle 17. joulukuuta ja Alankomaiden seitsemän tasavaltaa elokuussa 1719. Itävallan armeija valtasi Messinan vuonna 1719 ja tuhosi satamassa olleet espanjalaisalukset. Tapahtumat pakottivat Espanjan kuninkaan lopulta hyväksymään kvadruppeliallianssin vaatimukset vuonna 1720.
Joukot > Britannian kuninkaallinen laivasto

HMS Barfleur 90 tykkiä amiraali Sir George Byngin lippulaiva, lippukapteeni George Saunders, päällikkö Richard Lestock
HMS Shrewsbury 80 tykkiä vara-amiraali Charles Cornwallin lippulaiva, päällikkö John Balchen
HMS Dorsetshire 80 tykkiä kontra-amiraali George Delavalin lippulaiva, päällikkö John Furzer
HMS Breda 70 tykkiä päällikkö Barrow Harris
HMS Burford 70 tykkiä päällikkö Charles Vanbrugh
HMS Captain 70 tykkiä päällikkö Archibald Hamilton
HMS Essex 70 tykkiä päällikkö Richard Rowzier
HMS Grafton 70 tykkiä päällikkö Nicholas Haddock
HMS Kent 70 tykkiä päällikkö Thomas Mathews
HMS Lenox 70 tykkiä päällikkö Charles Strickland
HMS Orford 70 tykkiä päällikkö Edward Falkingham
HMS Royal Oak 70 tykkiä päällikkö Thomas Kempthorne
HMS Canterbury 60 tykkiä päällikkö George Walton
HMS Dreadnought 60 tykkiä päällikkö William Haddock
HMS Dunkirk 60 tykkiä päällikkö Francis Drake
HMS Montagu 60 tykkiä päällikkö Thomas Beverley
HMS Rippon 60 tykkiä päällikkö Christopher O¨Brien
HMS Rupert 60 tykkiä päällikkö Arthur Field
HMS Superb 60 tykkiä päällikkö Streynsham Master
HMS Rochester 50 tykkiä päällikkö Joseph Winder
HMS Argyll 50 tykkiä päällikkö Conningsby Norbury
HMS Charles Galley 44 tykkiä päällikkö Philip Vanbrugh
Laivastoon kuului lisäksi kuusi pienempää alusta:
polttolaiva Garland päällikkö Samuel Atkins
polttolaiva Griffin päällikkö Humphrey Orme
varastolaiva Success päällikkö Francis Knighton
sairaalalaiva Looe päällikkö Timothy Splaine
mörssäriketsi Basilisk päällikkö John Hubbard
nimeämätön mörssäriproomu
Joukot > Espanjan laivasto

San Felipe el Real 80 tykkiä José Antonio de Gaztañetan lippulaiva
Príncipe de Asturias 70 tykkiä kontra-amiraali Don Fernando Chacón
San Juan Bautista 60 tykkiä Don Francisco Guerrero
San Luis 60 tykkiä kontra-amiraali Don Balthasar de Guevara
San Pedro 60 tykkiä Don Antonio de Arizaga
San Carlos 60 tykkiä Prince de Chalois
Real Mari (El Real) 60 tykkiä kontra-amiraali Marquiss de Mari
San Fernando 60 tykkiä kontra-amiraali George Cammock
Santa Isabel 60 tykkiä Don Antonio González
San Isidro 46 tykkiä Don Manuel de Villavicencio
Perla de España 54 tykkiä Don Gabriel de Alderete
Hermione 44 tykkiä Don Rodrigo de Torres
Volante 44 tykkiä Don Antonio Escudero
Esperanza 46 tykkiä Don Juan María Delfin
Juno 36 tykkiä Don Pedro Moyano
Sorpresa 36 tykkiä Don Miguel de Sada Clavijon kreivi
Galera 30 tykkiä Don Francisco Álvarez Barreiro
Castilla 30 tykkiä Don Francisco de Liaño
Conde de Tolosa 30 tykkiä Don José de Goycoechea
Aguila 24 tykkiä Don Lucas Masnata
Lisäksi laivastoon kuului kolmetoista pienempää alusta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Cape Passaro
Käännös suomeksi
Chuukin kansanäänestys itsenäisyydestä 2020

| Chuukin kansanäänestys itsenäisyydestä 2020 |
| --- | --- |
 Chuukin itsenäisyyskysymys 
Sijainti:  Chuukin osavaltio,  Mikronesia
Ajankohta:  5. maaliskuuta 2020
Chuukin kansanäänestys itsenäisyydestä oli tarkoitus järjestää 5. maaliskuuta 2020. Aivan alkujaan itsenäisyysäänestys Mikronesian liittovaltiosta oli tarkoitus järjestää jo vuoden 2015 vaalien yhteydessä, mutta se siirrettiin vuoden 2019 vaalien yhteyteen. Kansanäänestystä siirrettiin toistamiseen ja viimeisin päivämäärä lyötiin lukkoon loppuvuodesta 2018.
Tausta

Mikronesian liittovaltio on solminut liitännäisvaltiosopimuksen Yhdysvaltojen kanssa, jonka nojalla USA tukee Mikronesiaa taloudellisesti ja saa vastineeksi oikeudet vastata maan sotilaallisesta puolustuksesta.
Itsenäisyyden kannattajien mukaan liittovaltio ei kykene turvaamaan Chuukin riittävää sosioekonomista kehitystä. Itsenäisyyttä ajava komissio (Chuuk Political Status Commission) ilmaisee myös tyytymättömyytensä liitännäisvaltiosopimusta kohtaan. Liitännäisvaltiosopimus vanhenee vuonna 2023, jolloin liittovaltion ja mahdollisesti itsenäisen Chuukin tulee neuvotella se USA:n kanssa uudelleen.
Itsenäisyyttä ovat vastustaneet mm. liittovaltion nykyinen presidentti David Panuelo, joka painotti virkaanastujaispuheessaan, miten hän ja muut maan poliittiset johtajat ovat ensisijaisesti mikronesialaisia ja toissijaisesti esim. Panuelon itsensä tapauksessa pohnpeilaisia.
Siirto vuoteen 2022

Kansanäänestystä siirrettiin uudelleen vuoteen 2022. Chuukin oikeusministerin mukaan äänestyksen siirtäminen antaa liittovaltiolle aikaa korjata epäkohtia, joiden vuoksi itsenäisyyttä kannatetaan..
China Southern Airlines

| China Southern Airlines |
| --- | --- |

 IATA: CZ  –  ICAO: CSN 
Kutsukoodi:  CHINA SOUTHERN
Perustettu:  1988
Laivaston koko:  486
Kohteiden määrä:  193
Tunnuslause:  Fly your dreams
Solmukohdat:  Guangzhou Baiyunin kansainvälinen lentoasema Chongqing Jiangbein kansainvälinen lentoasema Pekingin kansainvälinen lentoasema Ürümqi Diwopun kansainvälinen lentoasema Changchun Longjian kansainvälinen lentoasema Changsha Huanghuan kansainvälinen lentoasema Dalian Zhoushuizin kansainvälinen lentoasema Haikou Meilanin kansainvälinen lentoasema Hangzhou Xiaoshanin kansainvälinen lentoasema Jieyang Chaoshanin kansainvälinen lentoasema Shanghai Pudongin kansainvälinen lentoasema Shenyang Taoxianin kansainvälinen lentoasema Shenzhen Bao'anin kansainvälinen lentoasema Wuhan Tianhen kansainvälinen lentoasema Zhengzhou Xinzhengin kansainvälinen lentoasema
Kotipaikka:   Kanton, Kiina
Kanta-asiakasohjelma:  Sky Pearl Club
Avainhenkilö(t):  Si Xianmin (puheenjohtaja) Tan Wangeng (presidentti)
Yhtiön sivut:  www.csair.com/en/
China Southern Airlines (kiin. 中国南方航空, Zhōngguó Nánfāng Hángkōng) (SEHK: 1055, NYSE: ZNH, SSE: 600029) on kiinalainen lentoyhtiö, jonka kotipaikka on Kantonissa Guangdongin maakunnassa. Yhtiö lentää sekä maan sisäisiä, alueellisia että kansainvälisiä lentoja. Se on Kiinan suurin lentoyhtiö laivaston koolla ja matkustajien määrällä mitattuna.
China Southern Airlines Airbus A380.
China Southern Airlinesin Airbus A330-200 laskeutuu Amsterdamiin.
Kiina  China Southern Airlinesin kohteet
Laivasto

| Konetyyppi | Lukumäärä | Tilauksia | Matkustajapaikkoja> F | Matkustajapaikkoja> C | Matkustajapaikkoja> W | Matkustajapaikkoja> Y | Matkustajapaikkoja> Yhteensä | Huomautuksia |
| --- | --- | --- | --- | --- | --- | --- | --- | --- |
| Airbus A319-100 | 40 | — | — | 8 | 23 | 84 | 115 |  |
| Airbus A320-200 | 80 | 39 | — | 8 | 24 | 120 | 152 | 4 operoi Chongqing Airlines |
| Airbus A321-200 | 57 | — | — | 12 | 24 | 143 | 179 |  |
| Airbus A330-200 | 9 | 1 | 4 | 24 | 47 | 142 | 217 |  |
| Airbus A330-200 | 6 | 1 | — | 24 | 49 | 184 | 257 |  |
| Airbus A330-300 | 8 | 6 | 4 | 24 | 48 | 208 | 284 |  |
| Airbus A380-800 | 5 | 0 | 8 | 70 | — | 428 | 506 |  |
| Boeing 737–300 | 24 | — | — | — | — | 145 | 145 | Korvataan A320 ja 737NG |
| Boeing 737–700 | 35 | 21 | — | 8 | 24 | 88 | 120 | 17 wingleteillä |
| Boeing 737–700 | 35 | 21 | — | — | 24 | 119 | 143 | 17 wingleteillä |
| Boeing 737–800 | 59 | 20 | — | 8 | 24 | 132 | 164 | 39 wingleteillä |
| Boeing 757–200 | 14 | — | — | 8 | 23 | 160 | 191 | Korvataan moderneilla A320 sarjalaisilla tai 737NG ja A330 |
| Boeing 777–200 | 4 | — | — | 18 | 40 | 316 | 374 |  |
| Boeing 777-200ER | 6 | — | — | 24 | 53 | 207 | 284 |  |
| Boeing 777-300ER | — | 10 | TBA | TBA | TBA | TBA | TBA | Toimitetaan 2013–16 |
| Boeing 787–8 | — | 10 | 4 | 24 | — | 200 | 228 | Toimituksen piti alkaa syyskuussa 2012, mutta näin ei tapahtunut |
| Comac C919 | — | 20 | TBA | TBA | TBA | TBA | TBA |  |
| Embraer ERJ-145 | 6 | — | — | — | — | 50 | 50 |  |
| Embraer E-190LR | 12 | 8 | — | 6 | — | 92 | 98 |  |
| Yhteensä | 368 | 136 |  |  |  |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
SkyTeamiin kuuluvat lentoyhtiöt
| --- | --- |
Jäsenet:   Aeroflot  Aerolíneas Argentinas  Aeroméxico  Air Europa  Air France  China Airlines  China Eastern Airlines  China Southern Airlines  Czech Airlines  Delta Air Lines  Garuda Indonesia  Kenya Airways  KLM  Korean Air  Middle East Airlines  Saudia  Scandinavian Airlines  Tarom  Vietnam Airlines  Virgin Atlantic  Xiamen Airlines 
Entiset jäsenet:   Alitalia  Northwest Airlines  Continental Airlines  Northwest Airlines
Detachment 88

Detachment 88 (indonesiaksi Detasemen Khusus 88 Antiteror), tai Densus 88, on Indonesian poliisin terrorisminvastainen erikoisyksikkö, joka perustettiin vuoden 2002 Balin pommi-iskujen jälkeen kesäkuussa 2003. Sitä rahoittaa, varustaa ja kouluttaa Yhdysvallat osana Diplomatic Security Servicen Antiterrorism Assistance -ohjelmaa, sekä Australia.
Yksikön tiedustelutyö oli vuoteen 2018 mennessä johtanut yli 1 200 pidätykseen. Vuodesta 2010 lähtien ryhmän on katsottu katkaisseen yli 80 terroristisuunnitelmaa. Densus 88:a pidetään yleisesti yhtenä maailman parhaimmista terrorisminvastaisista yksiköistä.
Det sjungande trädet

Det sjungande trädet (suom. Laulava puu) on Erik Bergmanin ainoa, vuosina 1986–1988 sävelletty ooppera, joka sai ensi-iltansa Kansallisoopperan uuden oopperatalon ensimmäisenä kantaesityksenä vuonna 1995. Teoksen libreton on kirjoittanut kirjailija Bo Carpelan ja se perustuu vanhaan smålandilaiseen satuun Prins Hatt under jorden, joka puolestaan mukailee Apuleiuksen myyttiä Amorista ja Psykhestä.
Ooppera koostuu 22:sta kohtauksesta, jotka on jaettu kolmeen näytökseen. Teoksen sävelkieli on modernia ja sitä hallitsevat sekunti- ja kvarttiharmoniat.
Cabal Online

| Cabal Online |
| --- | --- |
Kehittäjä:  ESTsoft Corp.
Julkaisija:  OGPlanet  &    Moliyo    Games-Masters    Asiasoft Online Kaakkois-Aasia
Jakelija:  Steam
Julkaistu:   lokakuu 2005    tammikuu 2007    1. helmikuuta 2008 (avoin beeta)    28. helmikuuta 2008   Kaakkois-Aasia 3. maaliskuuta 2008 (avoin beeta)
Lajityyppi:  MMORPG
Pelimuoto:  Roolipeli
Ikäluokitus:  ESRB: Teini-ikäisille 
Alusta:  Windows XP   Windows Vista   Windows 7
Jakelumuoto:  lataus
Lisää peliartikkeleitaVideopelien teemasivulla
Infobox OK   : 
Cabal Online (kor. 카발 온라인) on ESTsoftin kehittämä ilmainen internetissä pelattava MMORPG-peli. Peli julkaistiin Etelä-Koreassa lokakuussa 2005 ja myöhemmin suljettuna beetaversiona Euroopassa heinäkuussa 2006. Ilmainen versio julkaistiin joulukuussa 2006, beetavaiheen loputtua.
Hahmot

Pelaajalla on valittavana kuusi hahmoluokkaa, joilla kullakin on omat erikoiskykynsä ja heikkoutensa.
Warrior + Valtava hyökkäysvoima, hyvä defense, paljon HP:tä ja parhaat ryhmä buffit.
Warrior - Hidas hyökkäys ja varustus maksaa paljon.
Wizard + Elementaali pohjaiset hyökkäykset, lamauttavat hyökkäykset ja ryhmä buffit.
Wizard - Erittäin huono defense ja vähän HP:tä ja varustus maksaa paljon.
Blader + Suuri hyökkäysvoima, korkea tarkkuus sekä väistämistaito.
Blader - Vaikea Retarget Battlemode 2.
Force Archer + Korkea ja tarkka hyökkäysvoima. Pitkä hyökkäysmatka ja nopeat skillit.
Force Archer - Ei ryhmä buffeja eikä kunnon alue hyökkäyksiä, sekä erittäin heikko defense.
Force Blader + Paljon DeBuffeja ja korkea Critical rate ja -damage.
Force Blader - Vähän HP:tä ja huono defense.
Force Shielder + Paras defence, paljon HP:tä ja suojaavat ryhmä buffit.
Force Shielder - Huono hyökkäysvoima.
Pelaaminen

Hahmolla voi hyökätä numeronäppäimillä, joihin on valittu hyökkäykset hyökkäys-listasta (K). Kaikki maagiset- ja fyysiset iskut vievät MP:tä. MP palautuu itsestään aivan kuten HP:kin, mutta on mahdollista käyttää HP- ja MP-rohtoja, jotka palauttavat suuren osan HP:ta tai MP:ta riippuen niiden voimakkuudesta. Hyökkäyksen alussa pitää valita hyökkäyksen kohde ja sitten valita hyökkäys.
Uusin lisäosa (Mercenaries) julkaistiin 13. joulukuuta 2010.
Warp Gate

Warp Gate on portti, josta pääsee huoneeseen jossa on portaaliovia. Niitä pitkin pääsee muihin maailmoihin, kuten Desert Screamiin, Bloody Iceen tai Green Despairiin. Päästäkseen Warp Gateen on oltava vähintään tasolla 3. Tasolla 50 pääsee Port Luxiin Green Despairista. Tasolla 65 pääsee port Luxista Fort Ruinaan. Tasolla 80 pääsee Bloody Icen kautta Undead Groundiin. Tasolla 95 pääsee Desert Screamin kautta Forgotten Ruiniin. Tasolla 110 pääsee Port Luxin kautta Lakesideen. Tasolla 125 pääsee Green Despairin kautta Mutant Forestiin. Tasolla 140 pääsee Fort. Ruinan kautta Pontus Ferrumiin. Tasolla 160 pääsee Porta Infernoon Port Luxin kautta.
Aiheesta muualla

Cabal Europe (Arkistoitu – Internet Archive) (englanniksi)
Cabal Wiki (englanniksi)
Chuukin osavaltio

| Chuuk |
| --- | --- |

 Lippu
 Kartta osavaltioon kuuluvista saarista
Valtio:  Mikronesian liittovaltio
Kuntia:  35
Hallinto:  
 – hallinnon tyyppi:  Osavaltio
 – hallinnollinen keskus:  Weno
 – Kuvernööri:  Johnson Elimo
Pinta-ala:  127,2 km²
Väkiluku (2010):  48 654
 – väestötiheys:  382,5 as./km²
Chuuk on yksi Mikronesian federaation neljästä osavaltiosta. Chuuk muodostuu useista saariryhmistä, joista suurin on Chuuk. Osavaltion asukasluku oli 48 654 vuonna 2010, mikä tekee siitä väkiluvultaan maan suurimman osavaltion. Chuuk jakautuu 35 kuntaan.
Osavaltiossa on tarkoitus pitää kansanäänestys itsenäisyydestä maaliskuussa 2020.
Kunnat

| 0 | 1 | 2 |
| --- | --- | --- |
|  Eot  Etal  Fala-Beguets  Fananu  Fefan  Kuttu  Losap  Lukunor  Moch  Moen  Magur  Murilo  |  Nama  Namoluk  Nomwin  Onari  Oneop  Ono  Param  Pis-Losap  Pisaras  Pulap  Pulusuk  Puluwat  |  Romanum  Ruo  Satawan  Ta  Tamatam  Tol  Tonowas  Tsis  Udot  Ulul  Uman  |
Aiheesta muualla

Wikimedia Commonsissa on kuvia tai muita tiedostoja aiheesta .
Chuuk Reform Movement
Mikronesian osavaltiot
Chuuk
Kosrae
Pohnpei
Yap
Carlo Ubbiali

Carlo Ubbiali vuonna 1960.
Carlo Ubbiali (22. syyskuuta 1929 Bergamo, Italia – 2. kesäkuuta 2020) oli italialainen ratamoottoripyöräilijä ja lajin maailmanmestari. Ubbiali voitti uransa aikana kaiken kaikkiaan yhdeksän lajin maailmanmestaruutta (125cc 1951, 1955, 1956, 1958, 1959, 1960 ja 250cc 1956, 1959, 1960). Mestaruuksistaan ensimmäisen hän saavutti Mondialilla, loput MV Augustalla. Ubbiali osallistui vain 125- ja 250cc:siin. Molemmissa luokissa hän voitti yli puolet kilpailuistaan. 125cc:ssa Ubbiali oli 47 kertaa palkintokorokkeella osallistumissaan 50 kilpailusta. 250cc:ssa Ubbiali oli yhtä lukuun ottamatta jokaisessa kilpailussa palkintokorokkeella (21 kilpailua).
Ura > 125cc

| Vuosi | Pyörä | Kilpailut | Voitot | Palkintosijat | Pisteet | Sijoitus |
| --- | --- | --- | --- | --- | --- | --- |
| 1949 | MV Augusta | 2 | 0 | 1 | 13 | 4. |
| 1950 | Mondial | 2 | 1 | 2 | 14 | 2. |
| 1951 | Mondial | 3 | 1 | 3 | 20 | 1. |
| 1952 | Mondial | 4 | 0 | 4 | 24 | 2. |
| 1953 | MV Augusta | 3 | 1 | 3 | 18 | 3. |
| 1954 | MV Augusta | 4 | 0 | 4 | 18 | 2. |
| 1955 | MV Augusta | 6 | 5 | 6 | 32 | 1. |
| 1956 | MV Augusta | 6 | 5 | 6 | 32 | 1. |
| 1957 | MV Augusta | 3 | 2 | 3 | 16 | 3. |
| 1958 | MV Augusta | 6 | 4 | 5 | 32 | 1. |
| 1959 | MV Augusta | 6 | 3 | 5 | 30 | 1. |
| 1960 | MV Augusta | 5 | 4 | 5 | 24 | 1. |
| Yhteensä: | - | 50 | 26 | 47 | 273 | - |
Ura > 250cc

| Vuosi | Pyörä | Kilpailut | Voitot | Palkintosijat | Pisteet | Sijoitus |
| --- | --- | --- | --- | --- | --- | --- |
| 1955 | MV Augusta | 1 | 1 | 1 | 8 | 7. |
| 1956 | MV Augusta | 5 | 5 | 5 | 32 | 1. |
| 1957 | MV Augusta | 1 | 1 | 1 | 8 | 5. |
| 1958 | MV Augusta | 3 | 0 | 2 | 16 | 3. |
| 1959 | MV Augusta | 5 | 2 | 5 | 28 | 1. |
| 1960 | MV Augusta | 6 | 4 | 6 | 32 | 1. |
| Yhteensä: | - | 21 | 13 | 20 | 124 | - |
Ura > Yhteensä

71 kilpailua
39 voittoa
67 palkintosijaa
397 pistettä
9 maailmanmestaruutta
3 MM-hopeaa
3 MM-pronssia
Daniela Alvarado

Daniela Alvarado vuonna 2008.
Daniela Alvarado (s. 23. lokakuuta 1981 Caracas, Venezuela) on venezuelalainen näyttelijä, joka tunnetaan parhaiten venezuelalaisesta telenovelasta Ihmeiden aika. Hän näytteli sarjassa vuonna 2002. Hänen isänsä on näyttelijä Daniel Alvarado. Myös hänen äitinsä on näyttelijä, Carmen Julia Álvarez.
Aiheesta muualla

Daniela Alvarado Internet Movie Databasessa. (englanniksi)
Creation Records

Creation Records on brittiläinen levy-yhtiö jota johti Alan McGee vuosina 1983–1999. Yhtiön nimi tulee The Creation nimisestä 1960-luvun yhtyeestä. Taloudellisten vaikeuksien takia yhtiö joutui tekemään yhteistyösopimuksen Sonyn kanssa 1990-luvun alkupuolella. Vaikka Creation tunnettiin Britanniassa indiemusiikin yhtiönä, suuren yleisön tietoisuuteen se tuli rock-yhtye Oasiksen suuren menestyksen myötä. Erityisesti yhtyeen signannutta Alan McGeetä pidettiin miehenä joka teki Oasikseta tunnetun. Yhtyeen keulakuva Liam Gallagher tosin sanoi, että "Oasis teki Alan McGeestä tunnetun, ei toisin päin." Vuonna 1999 McGee myi loputkin yhtiöstä kokonaan Sonylle ja perusti uuden Poptones yhtiön, samalla Noel Gallagher päätti perustaa oman Big Brother Recordingsin, jolle Oasis alkoi levyttää.
Muita tunnettuja Creationin yhtyeitä ovat mm. The Jesus and Mary Chain, My Bloody Valentine, Ride, Fluke, Swervedriver, Slowdive, The House of Love, Teenage Fanclub, Primal Scream, Super Furry Animals, The Telescopes, The Boo Radleys ja 18 Wheeler.
Aiheesta muualla

Creation Records kotisivut
Colliander

Colliander on suomalainen suku. Samaa nimeä käyttävä suku on myös Ruotsissa, eivätkä ne ole sukua keskenään.[lähde? ]
Suomalainen suku tunnettiin pitkään sotilassukuna, mutta suvun tunnetuimmat henkilöt ovat vaikuttaneet muilla aloilla. Ensimmäinen nimeä Suomessa käyttänyt oli helsinkiläisen porvarin Markus Jöranssonin pojanpoika, vuonna 1710 kuollut Padasjoen kirkkoherra Zacharias Martini Colliander. Hänen pojanpojanpoikansa, majuri Otto Johan Colliander (1764–1809) aateloitiin vuonna 1802, kun hänen vaimonsa lanko Carl Wilhelm Wadenstjerna adoptoi hänet vuonna 1807 Wadenstiernan sukuun. Suvussa oli muutenkin runsaasti sotilaita 1800-luvulla.
Ruotsin Colliander-suku eli 1500-luvun alussa Ruotsissa Smoolannin Växjössä Skirin tilalla, josta jaon yhteydessä erotettiin Kullagård- ("mäkipiha") niminen tila. Vuonna 1620 kuollut Femsjön kirkkoherra Erlandus Colliander ja hänen veljensä Måns ottivat tästä kotitilan nimestä johdetun sukunimen (lat. collis = mäki; kreik. ander = mies). Heistä polveutuvat suvun kaksi ruotsalaista haaraa.
Suvun jäseniä

Carl Viktor Olivier Colliander (1833–1885), Venäjän armeijan kenraalimajuri, O. I. Collianderin isän serkku
Otto Immanuel Colliander (1848–1924), käytännöllisen teologian professori, Kuopion ja Savonlinnan hiippakunnan piispa
Adolf Natanael Colliander (1857–1919), kartanonomistaja, valtiopäivämies, O. I. Collianderin veli
Maria Colliander (1857–1954), pikakirjoituksen uranuurtaja, O. I. ja A. N. Collianderin sisar
Gertrud Colliander (1860–1942), kirjallisuuden suomentaja
Erland Colliander (1873–1953), toimittaja, kirjailija
Rafael Colliander (1878–1938), toimittaja, poliitikko, Erland Collianderin veli
Selim Colliander (1885–1937), insinööri ja lelutehtailija, mukana sisäministeri Heikki Ritavuoren murhan valmisteluissa
Sven Colliander (1890–1961), ruotsalainen upseeri ja kouluratsastaja
Tito Colliander (1904–1989), kirjailija, C. V. O. Collianderin pojanpoika, puoliso taidegraafikko Ina Colliander
Ina Colliander (1905–1985), kuvataiteilija, Tito Collianderin puoliso
Börje Colliander (1909–1994), kirjailija
Aldo Colliander (s. 1978), ruotsalainen nyrkkeilijä
Niklas Colliander (s. 1985), maastohiihtäjä
Adolf Natanael Colliander (1857–1919), kartanonomistaja, valtiopäivämies, O. I. Collianderin veli
Aldo Colliander (s. 1978), ruotsalainen nyrkkeilijä
Börje Colliander (s. 1909), kirjailija
Carl Viktor Olivier Colliander (1833–1885), Venäjän armeijan kenraalimajuri, O. I. Collianderin isän serkku
Erland Colliander (1873–1953), toimittaja, kirjailija
Gertrud Colliander (1860–1942), kirjallisuuden suomentaja
Ina Colliander (1905–1985), kuvataiteilija
Maria Colliander (1857–1954), pikakirjoituksen uranuurtaja, O. I. ja A. N. Collianderin sisar
Niklas Colliander (s. 1985), maastohiihtäjä
Otto Immanuel Colliander (1848–1924), käytännöllisen teologian professori, Kuopion ja Savonlinnan hiippakunnan piispa
Rafael Colliander (1878–1938), toimittaja, poliitikko, Erland Collianderin veli
Selim Colliander (1885–1937), insinööri ja lelutehtailija, mukana sisäministeri Heikki Ritavuoren murhan valmisteluissa
Sven Colliander (1890–1961), ruotsalainen upseeri ja kouluratsastaja
Tito Colliander (1904–1989), kirjailija, C. V. O. Collianderin pojanpoika (puoliso taidegraafikko Ina Colliander)